കരൂപ്പടന്ന ഗോതുരുത്ത് ദ്വീപ് പാലം വേഗത്തിലാക്കാന് നടപടി തുടങ്ങി എസ്എന്പുരം: എസ്എന്പുരം വെള്ളാങ്കല്ലൂര് പഞ്ചായത്തുകളെ തമ്മില് ബന്ധിപ്പിക്കുന്ന കരൂപ്പടന്ന ഗോതുരുത്ത് ദ്വീപ് പാലത്തിന്റെ നിര്മാണത്തിനു വേഗം കൂട്ടാന് ഉന്നതതല യോഗം വിളിച്ചു ചേര്ത്തു. ആദ്യ നടപടിയെന്ന നിലയില് വെള്ളാങ്കല്ലൂര് പഞ്ചായത്തില് ഉള്പ്പെടുന്ന സ്ഥലം കണ്ടെത്തുന്നതിനും ഉടമകളുമായി ചര്ച്ച ചെയ്യുന്നതിനും വെള്ളാങ്കല്ലൂര് പഞ്ചായത്ത് ഭരണസമിതിയെ യോഗം ചുമതലപ്പെടുത്തി. എസ്എന്പുരം പഞ്ചായത്തില് അപ്രോച്ച് റോഡിന് ആവശ്യമായ സ്ഥലം കണ്ടെത്തുന്നതിന് ഉടമകളുമായി നിലവില് ധാരണയായിട്ടുണ്ട്. 13.96 കോടിയുടേതാണു പദ്ധതി. യോഗത്തില് എംഎല്എമാരായ ഇ.ടി. ടൈസണ്, വി.ആര്. സുനില്കുമാര്, ജില്ലാ പഞ്ചായത്ത് വൈസ് പ്രസിഡന്റ് ഷീന പറയങ്ങാട്ടില്, എസ്എന്പുരം പഞ്ചായത്ത് പ്രസിഡന്റ് എം.എസ്. മോഹനന്, വാര്ഡ് അംഗങ്ങളായ സജിത, രാജന്, വെള്ളാങ്കല്ലൂര് പഞ്ചായത്ത് ജനപ്രതിനിധികളായ ബാബു, സദക്കത്തുള്ള, പ്രൊജക്ട് ഓഫീസര് അജിത് തുടങ്ങിയവര് സംസാരിച്ചു.